runetrust/blame-folketinget-dk huggingface dataset:
Sofie Carsten Nielsen (RV), 2017-03-23:
Reglerne om permanent ophold er blevet ændret så mange gange, at mennesker, der bor og arbejder i Danmark og har været her rigtig længe – mange har fået børn – hele tiden skal forholde sig til en udsættelse af det, som rigtig mange føler som det danske samfunds anerkendelse af dem som medborgere.
Anne Baastrup (SF), 2004-01-29:
Er der virkelig grundlæggende så megen mistillid til det danske embedsværk i Dansk Folkeparti, at man er sikker på, at de vil dels være korrupte, dels vil de kunne gemme det på en sådan måde, at der vil blive undladt at blive rejst nogle sager, som Dansk Folkeparti i sin visdom mener at der skal rejses?
Jakob Ellemann-Jensen (V), 2018-10-24:
Det, jeg siger i forhold til Hedensted Kommune og tilgangen til det her, er, at man i kommunerne helt generelt har nogle – og det vedkender jeg mig meget gerne – ganske komplicerede tilsynsopgaver på miljøområdet, at det løser man generelt set vældig udmærket i de forskellige kommuner, og at jeg ikke har hørt andre kommuner komme med en tilsvarende bekymring i forhold til havbrugene som den, Hedensted Kommune kommer med her.
Katrine Robsøe (RV), 2020-01-15:
Den udtalelse kom faktisk, i forbindelse med at flere socialdemokratiske borgmestre opfordrede til at afskaffe håndtryksloven, ikke fordi de havde noget imod en ceremoni, heller ikke en ceremoni, hvor man fik Faxe Kondi og saltstænger, men fordi borgmestrene heller ikke kunne finde særlig meget fornuftig i, at det skulle stå i en lov, hvordan man skulle give hånd til den her ceremoni.
Ole Birk Olesen (LA), 2025-05-15:
Vi har i Danmark allerede besluttet – det har et flertal i Folketinget – at der ikke længere skal hives olie og naturgas op af den danske undergrund efter et bestemt årstal, og det er så det, som også bankerne er underlagt: De kan så heller ikke udlåne til nogen, som gør det, for det kan man jo ikke gøre længere.
Mattias Tesfaye (S), 2018-11-15:
Her står: barnets alder, længden og karakteren af barnets ophold, barnets sproglige kundskaber, den herboende forælders intentioner i forhold til at lade barnet blive i hjemlandet – altså handlede det om, at barnet skulle opdrages efter hjemlandets kultur og skikke, eller var der andre hensyn at tage?
Marlene Ambo-Rasmussen (V), 2021-04-14:
Altså, vi så dem jo også i foråret, og de kommer løbende, og jeg tænker, at ministeren også har fået nogle mails a la dem, som undertegnede har fået i sin mailboks, med alle mulige forskellige eksempler fra forældre, der er frustrerede over bl.a. manglende kram eller f.eks. manglende hjælp til madpakken.
Holger K. Nielsen (SF), 2002-11-06:
For det første: Er det korrekt, som det er citeret i pressen, at de oplysninger, der blev givet til ministeren, angik anklager imod Sakajev i perioden 1996-1999? For det andet: Hvis det er korrekt, vil ministeren så ikke medgive mig, at det må svække russernes anklager noget, at de faktisk har mødt ham efter det tidspunkt og selv har haft mulighed for at arrestere ham, hvis det, han har begået, er så alvorligt, som de påstår?
Benny Engelbrecht (S), 2010-02-24:
Lad os antage, at Søs Marie Seerup havde udnyttet sin ytringsfrihed til at kommentere pressens ageren i et debatindlæg i bladet »Journalisten« – det ville hun jo have mulighed for – så ville man have kunnet spørge, om det så ville være en privat ytring.
Sophie Løhde (V), 2024-05-08:
Med hensyn til kredsen omkring de nye aftaler, der er indgået, i forhold til at få moderniseret abortlovgivningen i Danmark, der jo stort set har været uændret gennem de sidste 50 år, på trods af at der er sket rigtig mange ting, er det ikke korrekt, at man har sagt, at det kun er et sundhedsfagligt spørgsmål.
Peter Duetoft (CD), 1999-12-15:
nedskæringerne af afskrivninger blev da heldigvis ordnet sådan, at det nu er til at leve med, og alt i alt synes jeg nu godt, man kan være det bekendt over for landbruget, det, der er kommet til her. Så er der en række ændringsforslag fra Dansk Folkeparti og fra Frihed 2000, og jeg vil bare uden at gå i detaljer sige, at dem stemmer vi imod.
Jens Rohde (V), 2002-02-01:
Det er med lidt undren, at man hører SF stå og tale om alt, hvad der kan gøres ved hjælp af integration, og hvordan man skal strikke det hele sammen, og at nu skal den nye regering tage sig sammen på det her område, og hvorfor er der ikke kommet noget endnu? Men der kommer i øvrigt et integrationsudspil her i marts måned.
Kaare Dybvad Bek (S), 2021-04-29:
Der er i 2021 afsat 25 mio. kr. til en forøgelse af landdistriktspuljen – midler, som kan understøtte projekter, som bidrager til gode levevilkår for borgerne i landsbyerne ved fastholdelse af lokale arbejdspladser, fritidstilbud m.v.
Per Clausen (EL), 2012-05-30:
Det vil man så gøre endnu værre, og realiteten er, at man næste år vil give mennesker, som er pensionister, arbejdsløse eller kontanthjælpsmodtagere mindre forbrugsmuligheder, end de har haft i år, og disse mindre forbrugsmuligheder vil man opretholde frem til 2020, hvor de så får de samme forbrugsmuligheder, som de har nu.
Niels Bloch Jespersen (S), 2000-03-02:
Lovforslaget lægger således i sin enkelhed op til at give kommuner en øget handlefrihed til selv efter en konkret afvejning at tilrettelægge beregningen af vandafledningsbidraget på den måde, som man lokalt finder mest hensigtsmæssig af hensyn til miljøet og den konkrete drift af spildevandssystemet i kommunen.
Svend Aage Jensby (V), 2000-12-08:
Men i Venstre lægger vi også afgørende vægt på det, der står videre i bemærkningerne, nemlig at de egentlige forsvarsopgaver imidlertid må fastholdes som en uadskillelig del af formålet med dansk forsvar. Evnen til at varetage de egentlige forsvarsopgaver er endvidere en forudsætning for, at dansk forsvar kan påtage sig opgaver i forbindelse med internationale aktiviteter og samarbejdsaktiviteter på det forsvarsmæssige område.
Jan E. Jørgensen (V), 2021-04-27:
For det var jo rent faktisk det, der ville ske, hvis man vedtog Dansk Folkepartis forslag, og samtidig ville man jo stå i en situation, hvor tyvebande 2 med altså 20 års fængsel ville få en straf, der var hårdere end den straf, vi giver voldtægtsmænd, voldsmænd og selv mordere, og det ville i den grad krænke retsfølelsen.
Sophie Løhde (V), 2010-05-31:
Altså, det med at love kommunerne flere penge må man jo sige sådan er lidt af en varmluftsballon, når man selv har præsenteret en »fair« plan, som på en god dag er underfinansieret med 11 mia. kr. og derudover ikke engang indeholder det realløft, som formanden for Socialdemokraterne i øvrigt lovede kommunerne i forbindelse med landsmødet i Kommunernes Landsforening.
Magnus Heunicke (S), 2015-12-15:
Men det er jo en vigtig tilkendegivelse, at det, der kunne være mangelfuldt, ikke nødvendigvis udelukkende er det, som ministeren nævnte, nemlig sidestillingen med borgmestre i forhold til at blive minister, men at der også kan være andre ting, f.eks. den her ting, som jeg nu har bragt på bane, altså et folketingsmedlemskab og muligheden for at få eftervederlag eller ej.
Jette Gottlieb (EL), 2000-10-11:
Jeg skal f.eks. ikke undlade at gøre opmærksom på, at også den siddende regering har problemer med at respektere nogle af de grundlæggende konfliktrettigheder, for det sker, hver gang regeringen f.eks. griber ind i overenskomster i forbindelse med overenskomstfornyelse.
Søren Egge Rasmussen (EL), 2025-04-04:
Det er nok den præmis, der er, altså at den her flertalsregering ikke vil vedtage et beslutningsforslag, medmindre det er et beslutningsforslag, de selv er kommet med, og som er udformet som et beslutningsforslag, fordi det åbenbart er mere hensigtsmæssigt end at lave et lovforslag.
Egil Møller (DF), 1999-12-09:
Vi vil stille ændringsforslag, der omfatter enkeltmandsfirmaer, at grænsen udvides til 12 ansatte, samt at der gives mulighed for at omregne deltidsansatte til heltidsansatte. Med hensyn til selve finansieringen bør der efter Dansk Folkepartis opfattelse være valgfrihed for virksomhederne mellem at modtage administrationsgodtgørelse eller medfinansiering af erhvervsservice. Til slut vil jeg anføre, at det er vigtigt at få smidiggjort de administrative procedurer og samtidig få nedbragt de alt for mange besværlige administrative byrder, der beslaglægger alt for mange produktive timer i dansk erhvervsliv.
Troels Lund Poulsen (V), 2017-04-21:
Og det er jeg sådan set helt åben for at gøre, for jeg er også ked af, at en rigtig, rigtig god reform, som betyder rigtig meget for mange mennesker, nemlig at vi ikke opgiver mennesker, så kommer til at dreje sig om, hvorvidt syge mennesker må opleve at blive presset til at skulle i sengepraktik.
Sophie Løhde (V), 2009-05-20:
Selv om jeg jo er opmærksom på, at selvmord og selvmordsforsøg i særlig grad forekommer blandt nogle bestemte grupper, mener jeg samtidig - og også med udgangspunkt i det her citat - at vi må konstatere, at der jo langt fra er tale om homogene grupper, og at der dermed heller ikke er brug for den samme indsats i forhold til alle de her grupper.
Rasmus Helveg Petersen (RV), 2015-02-05:
Direktivet stiller også krav om, at den myndighed, der tager sig af opgaver vedrørende sikkerhed og miljø, ikke må være del af den myndighed, der regulerer den økonomiske side af aktiviteterne, herunder giver tilladelse til udnyttelse af undergrunden, og det adskillelsesprincip er en direkte lære fra ulykker på havområdet – og senest altså den her omtalte Macondoulykke i Mexicanske Golf.
Claus Larsen-Jensen (S), 2000-03-30:
Jeg vil gerne understrege, at det er det danske Folketing, der fastlægger, hvad det er, der er dansk EU-politik, og sådan er det. Grundlaget i forhold til charterdiskussionen ligger i forhold til det fælles vedtagelsesforslag, som jeg har fremlagt på mit og andre partiers vegne.
Martin Henriksen (DF), 2010-04-08:
Så er det da meget rimeligt at stille spørgsmålet, og det er vel også meget rimeligt, at man fra ordførerens side forsøger at give et svar på spørgsmålet: Hvor hårdt vil Det Radikale Venstre stå på, at de her forbedringer blive rullet tilbage i en eventuel ny, socialistisk regering?
Kim Christiansen (DF), 2005-12-09:
For en række erhvervs vedkommende, f.eks. advokater og ejendomsformidlere, sker der en effektiv håndhævelse af regler, der sikrer en fuldstændig adskillelse af egne midler og kundemidler, og der stilles også her krav om underslæbsforsikring.
Kristian Hegaard (RV), 2020-02-07:
Forslaget vil koste 100 mio. kr., og jeg vil derfor opfordre til, at spørgsmålet i stedet rejses i politiforhandlingerne, hvor jeg ved, at indsatsen mod vold i nære relationer også er en vigtig prioritet for hr. Sikandar Siddique, og det vil jeg meget gerne bakke ham op i til forhandlingerne.
Mikkel Dencker (DF), 2009-11-25:
Baggrunden for lovforslaget er netop, at Kommunernes Landsforening og regeringen tilbage i forsommeren indgik en aftale om, at kommunerne i de kommunale budgetlægninger for 2010 inden for rammen af skattestoppet kunne få lov til at hæve kommuneskatterne med 0,5 mia. kr. Den 15. oktober var alle de kommunale budgetter for 2010 vedtaget, og man måtte konstatere, at kommunerne samlet havde brudt rammen med over 50 pct. og altså havde hævet de kommunale skatter i 2010 med 769,5 mio. kr., altså en overskridelse på knap 270 mio. kr.
Charlotte Dyremose (KF), 2004-01-14:
, og det stammer bl.a. fra, at kommuneskatternes steg med mere end 3 pct. Så er situationen jo også den, vil jeg sige til hr. Frank Jensen, at tager man f.eks. en vuggestueplads, så steg den gennemsnitlig med 1,8 pct. om året under den tidligere regering.
Keld Albrechtsen (EL), 2004-11-16:
Men vi er fra Enhedslistens side villige til at komme Venstre og Konservative i møde og lave ændringsforslag, således at det bliver op til kommunen selv at beslutte, om der skal være en sådan bestemmelse i den pågældende kommune, således at det bliver overladt til det kommunale selvstyre.
Dorte Bennedsen (S), 2001-01-23:
Og denne konstatering er jo desværre meget, meget rigtig, idet der i år 2000 blev dræbt omkring 75 flere personer end det måltal, der var fastsat som det maksimale. Indimellem kan man undres over holdningen til dødsfald i trafikken, og det gælder både hos politikere og hos borgere.
Torsten Schack Pedersen (V), 2016-12-06:
Som det er blevet sagt, gik Gable Insurance i Liechtenstein konkurs den 19. november, og det har fået stor betydning for de 26.000 kunder, som i Danmark igennem Husejernes Forsikring Assurance Agentur har tegnet enten en ejerskifte- eller byggeskadeforsikring i selskabet, for fra den ene dag til den anden stod forsikringstagerne med en værdiløs forsikring, for selskabet var ikke omfattet af den danske garantiordning eller nogen anden garantiordning, selv om det tidligere er blevet påstået.
Villy Søvndal (SF), 2003-11-18:
Der er jo en tendens til i Folketinget tit at omtale administration som bureaukrati, men administration er også den omhyggelige sagsbehandler, der midt i virvaret af sociale sager sidder og forsøger at skabe sammenhæng i sagerne her i forhold til sundhedsvæsenet, de behandlende myndigheder, sygehusvæsenet, den sociale indsats osv. Jo mere man presser de her systemer tidsmæssigt og med hensyn til krav om effektivitet, jo større er sandsynligheden for, at det meget forfinede fletningsarbejde, der skal laves i forhold til de her børn, ikke lykkes tilstrækkeligt.
Mette Frederiksen (S), 2011-11-09:
Jeg er nok af den overbevisning, at ligegyldigt hvor mange ressourcer vi bruger på Arbejdstilsynet, og ligegyldigt hvor dygtigt Arbejdstilsynet end måtte være, så vil Arbejdstilsynet i sig selv jo aldrig kunne garantere et ordentligt arbejdsmiljø, hvis ikke alle vores virksomhedsejere, hvis ikke alle vores virksomheder og hele erhvervslivet i Danmark påtager sig ansvaret for at sikre et ordentligt arbejdsmiljø.
Lars Løkke Rasmussen (V), 2002-04-04:
Forslaget begrundes med, at de gældende regler for det første repræsenterer en omgåelse af intentionerne i loven om kunstig befrugtning og for det andet kan medføre, at alderskravet omgås, idet der uden for lægeligt regi er mulighed for at inseminere kvinder, der er fyldt 46 år.
Morten Bødskov (S), 2013-05-24:
Jeg har i løbet af det seneste halve år afgivet flere folketingssvar om sagsbehandlingstiden i naturalisationssager og vil gerne benytte denne lejlighed til samlet at belyse, hvad den lange sagsbehandlingstid skyldes, og hvad der rent faktisk allerede er gjort for at nedbringe den.
Anders Fogh Rasmussen (V), 2004-02-05:
Og når hr. Keld Albrechtsen siger, at der er nogle, der har lagt deres skatteplaner frem i åbent lys, ja, så er det, jeg peger på, at der er nogle, der nu rejser rundt og taler om, at de vil have sådan et fleksibelt skattestop, hvor man altså kan sætte skatter og afgifter i vejret, og det er det, Socialdemokraterne vil.
Mette Frederiksen (S), 2015-02-04:
Mig bekendt er det her forslag det eneste forslag igennem rigtig mange år, der indfører noget intelligent kontrol ved grænserne, som forhåbentlig – det har jeg altså tiltro til – vil kunne føre til langt flere resultater end det, vi så for et par år siden, og som jo handlede om en toldindsats.
Kristian Thulesen Dahl (DF), 1998-06-19:
for denne forespørgsel, at det er da rigtigt, at fru Dorte Bennedsen skrev et brev rundt til ordførerne og tog initiativ til lige præcis denne forespørgsel, og at vi selvfølgelig tilsluttede os, for vi ville jo meget gerne have den forespørgsel.
Mads Olsen (SF), 2025-03-28:
Nu er jeg jo ikke folkeskoleordfører, så jeg skal nok lade være med at skælde ud i forhold til den generelle folkeskolereform, men det er da klart, at jeg synes, det er ærgerligt, når man skærer på så vigtigt et område og deler skattelettelser ud med rund hånd, senest til de her virksomhedsarvinger.
Søren Kolstrup (EL), 1999-12-15:
Der er kommet mange huller i loven, det må vi konstatere, men vi konstaterer også, at det nu er blevet tilkendegivet gennem betænkningen, at hvis der kommer noget bedre materiale, jamen så skal det have fortrin frem for undtagelserne, og jeg synes, det ville være rart, hvis skatteministeren også kunne bekræfte, at man er enig om noget sådant.
Claus Hjort Frederiksen (V), 2003-01-31:
Jeg synes, at det ville være en værdig opgave for dansk fagbevægelse at sætte kræfterne ind på at få dækket overenskomstmæssigt i stedet for at klynke over, at der i dag er nogle mennesker, som mod deres vilje er medlemmer af en fagforening, som regeringen nu vil sætte fri.
Lars Boje Mathiesen (NB), 2020-05-12:
Nu er jeg ikke retsordfører, og jeg har ikke lagt mig fast på, hvilken model der vil være den helt rigtige der, men jeg kan godt lide tanken om, at den ytringslov og den ytringsfrihed og de regler, som gælder under den nuværende lovgivning, også gælder for platforme, som er sociale – at hvis man lægger et snit, som er magen til det, der er ulovligt at ytre i den nuværende lovgivning, gælder det selvfølgelig også for sociale platforme.
Mette Hjermind Dencker (DF), 2013-04-17:
Er ministeren bekendt med de misforhold, der har præget familieplejen i Hjørring Kommune i forbindelse med kritik af døgncenteret Motellet og det private dagtilbud Drejepunktet, og som har fået massiv omtale i Nordjyske Stiftstidende, og hvilke tanker gør ministeren sig i den anledning?
Kuupik Kleist (IA), 2006-05-02:
Vi skal kende den rigtige historie, så vi kan forstå nutiden rigtigt, og så vi kan planlægge fremtiden på baggrund af vores historiske erfaringer og søge at undgå de fejl, som vi eventuelt måtte komme under vejr med i vores granskning af historien, vel at mærke den sande historie.
Mette Bock (LA), 2013-05-21:
Vi har oven i købet med et bredt flertal i Folketinget vedtaget en udviklingspolitik, som er menneskerettighedsbaseret, og nu kommer vi så fra Liberal Alliances side med et ganske enkelt og kortfattet forslag om at pålægge den danske regering, at man ikke kan stemme for, at lande, der eklatant krænker menneskerettighederne, skal være, om jeg så må sige, den ræv, som skal vogte gæssene, når vi taler om de FN-organer, som varetager menneskerettighedsspørgsmål.
Flemming Kofod-Svendsen (KRF), 1998-12-09:
Derfor hilser vi det meget velkomment, at sundhedsministeren kommer med dette lovforslag, hvor sundhedsministeren bemyndiges til at fastsætte, hvilke dopingmidler der må fremstilles, indføres, udføres, forhandles, udleveres, fordeles eller besiddes, og hvor overtrædelse kan straffes med bøde, hæfte eller fængsel i op til 2 år.
Frank Aaen (EL), 2011-04-13:
Jamen statsministeren svarede jo ikke, for med hensyn til den tirade om, at alle skal betale den skat, de skal, vil jeg sige, at der havde den tidligere skatteminister jo indset, at det nok ikke skete, endda med et ret kraftigt ordvalg, og derfor fået udarbejdet et helt katalog over, hvad der kunne gøres ekstra for at få betaling fra de her multinationale selskaber.
Kim Mortensen (S), 2010-03-24:
Vi læner os op ad, at et endog meget bredt flertal her i Folketinget, seks ud af Folketingets partier med et meget stort flertal, anbefaler, at vi afskaffer forbeholdet, og at vi tager en afstemning, og når den seneste meningsmåling, som man kan læse i Børsen, viser, at mere end 60 pct. af danskerne anbefaler, at vi kommer af med forsvarsforbeholdet, så virker det på os lidt underligt, at den minister, der er ansvarlig netop for forsvarsområdet læner sig tilbage i et internt partitaktisk spil og ikke vil anbefale, at vi får den her folkeafstemning.
Mattias Tesfaye (S), 2020-04-29:
Jeg synes, det rimelige politiske standpunkt er, at vi har en åben diskussion med hinanden om, hvad der skal til for at få en permanent opholdstilladelse, og så er det de krav, man skal leve op til, uanset om man er i en kommune, hvor der lige har været en massefyring på slagteriet, eller om man er i en tid, hvor der er gang i beskæftigelsen.
Line Barfod (EL), 2008-11-14:
Der er mange, der har talt om, at det er en markant skærpelse af straffen, der sker, når bøderne fordobles, men man glemmer ligesom at tage højde for, hvornår det var, vi sidst forhøjede bøderne, og hvor meget priserne egentlig er steget i samfundet siden.
Rasmus Prehn (S), 2008-11-19:
Sagen er, som det også fremgår af ritzautelegrammet fra forleden, at Kvalitetsfonden ikke vokser med en lokumspulje, og derudover er der jo også mange eksempler på, at kommunerne slet ikke kan få fingrene i de her penge, men det vil jeg vende tilbage til med mit næste spørgsmål.
Finn Sørensen (EL), 2018-12-18:
Altså, at danske statsborgere, der må formodes at have en vis tilknytning til Danmark, siden de er ansat i Dansk Røde Kors – dansk, ikke sandt? – tager ud i verden for at hjælpe nødstedte mennesker, men fordi det sker via en af Røde Kors' internationale organisationer, tæller det ikke som opholdskrav, og så risikerer de at miste deres dagpengeret.
Børge Klit Johansen (KRF), 2000-04-07:
Det synes vi da også er det rigtige, men vi har altså fået en anden verden, især siden 1989, hvor Muren faldt, og det gør altså, at vi skal konkurrere med Østeuropa, og da må vi sige, at dér er transporterhvervet altså et af de erhverv, som kommer til at lide under det, ligesom tekstilbranchen har lidt under konkurrencen fra udlandet i en globaliseret verden.
Søren Søndergaard (EL), 2000-05-24:
Jeg vil bare bede ministeren bekræfte, at hvis man skal sætte en effektiv stopper for, at folk fra andre EU-lande har mulighed for at komme til Danmark f.eks. via Sverige eller via Norge osv., så skal der en fantastisk omfattende politiaktivitet til, og det vil være en aktivitet af et sådant omfang, at det ikke kan undgå at gå ud over den daglige beskyttelse af danske borgere i Danmark.
Rikke Hvilshøj (V), 2006-11-22:
En af de centrale målsætninger for Udlændingeservice og Integrationsministeriet er, at informationen på den fælles hjemmeside på den ene side skal være fuldt opdateret med alle væsentlige og relevante oplysninger for borgerne og på den anden side skal være overskuelig og mulig at læse også for borgere uden særlig juridisk indsigt.
Lene Espersen (KF), 1998-04-01:
Det har også for os været vigtigt, at man har fået traktatfæstet et åbent Europa, hvor hemmelige dokumenter og hemmelige møder bliver en sjældenhed. Vi har fået traktatfæstet, at medlemslandene mister deres stemmeret, hvis de krænker menneskerettighederne.
Flemming Møller Mortensen (S), 2016-11-18:
Det har hele vejen igennem været her, vi har taget vores forbehold, og jeg havde håbet på, at vi politisk kunne nå til enighed, så Socialdemokratiet også kunne have været med på lovforslaget – at det var her, vi tog hensynet til patienterne, fordi der er en tvivl på området.
Kim Christiansen (DF), 2008-05-20:
Det tror jeg ikke der er nogen der er uenige i, men når vi har en gruppe unge mennesker, hvor alt har været forsøgt, kan jeg ikke forstå, at SF ikke har den holdning, at så har de ikke noget positivt at bidrage med i det danske samfund, og derfor ser vi gerne, at de rejser ud af landet.
Birthe Rønn Hornbech (V), 1999-11-25:
På samme måde med de facto-begrebet: Det er jo rent faktisk sådan, at ud over konventionsbegrebet i udlændingeloven, som altså definerer den ene flygtningbestemmelse, så er der jo i de facto-begrebet indeholdt en række andre konventioner, som vi også ønsker at respektere: menneskerettighedskonventionen, børnekonventionen, dødstrafkonventionen, torturkonventionen, og der er sikkert også andre.
Peter Skaarup (DF), 2011-12-14:
Men er realiteten ikke, at man i forsøget på at pakke de her ret svage ministre – som jeg synes man har fået udpeget i den nye regering – ind i vat, fordi de åbenbart ikke selv kan fremkomme med deres synspunkter på den rigtige måde, ansætter løs på et niveau, der betyder, at udgiften til spindoktorer bliver øget voldsomt?
Johanne Schmidt-Nielsen (EL), 2016-01-13:
Jeg anerkender fuldt ud, at der ikke er ét land, der kan tage imod alle verdens flygtninge, og jeg må jo sige, at jeg synes, at de i Sverige står i en helt urimelig svær situation, fordi de har modtaget så mange mennesker, som har krav på og behov for beskyttelse, og lige præcis derfor er det så vigtigt, at vi samarbejder i verden og i Europa.
Birthe Rønn Hornbech (V), 1998-01-22:
Jeg forstår heller ikke, at hr. Jørgen Estrup mener, der kun er køer til almennyttige boliger, for jeg kan i hvert fald oplyse, at i min valgkreds er der det også til alle mulige andre slags boliger. Til fru Dorte Bennedsen: Tvangsmodeller er vi imod, men vi ser gerne forskellige andre løsningsforslag lagt frem, som vi kan diskutere.